ÞÁTTARÖÐ ÚR SMIÐJU NETFLIX
Janet, þú veldur mér vonbrigðum.
Ég átti von á meiri mótspyrnu frá þér.
En samt ertu hér, alein á Slæma staðnum,
gerð máttvana af aumu segulfangelsi.
Þetta er svosem í lagi.
Hvað er málið núna?
Michael hlær ekki svona.
Meira svona gleðifliss.
Það er rétt hjá henni.
Þú þarft að ná smáatriðunum
til að þetta virki sem kvöl.
Vandi minn við hlutverkið
er að ég hef ekki enn áttað mig á hvað drífur Michael áfram.
Ég er inni í Michael, en ég þarf að vera "inni í" Michael.
Veistu, kvölin er eiginlega meiri
þegar þú talar um "leikferlið" hjá þér.
Þú nærð þessu ekki.
Ef þið viljið í alvöru vita hvað drífur Michael áfram
er það hið sama og hjá hinum vinum mínum:
Tryggð, samhygð og kærleikur.
Þess vegna munu þau sigra.
Leitt að þurfa að segja þér það. Þau munu ekki sigra.
Enginn kemur að bjarga þér.
- Kólnar. - Ég veit!
Eg fann það. Þetta var rangt.
Ég bara... Ég ofhugsa þetta.
Mikey, ég er með spurningu um áætlunina um að bjarga Janet.
Er til áætlun?
Ég er með áætlun, já.
En í hreinskilni hef ég ekki hugmynd um hvort hún virkar.
Kannski Glenn geti hjálpað.
Glenn! Hvernig ættum við að bjarga Janet?
Hann veit það ekki.
Jason, gamli vinur.
Ég hef nú þegar veitt Eleanor og Tahani eftirlífsminningar þeirra aftur.
Ég hef ekki skilað þér þínum... af augljósum ástæðum.
En held að til að hámarka afkomumöguleika okkar
sé tímabært að þú munir allt sem við höfum gengið í gegnum.
Vertu viðbúinn, þetta gæti orðið klikkað.
Ó... vá!
- Manstu eftir öllu? - Já.
Síðast þegar ég var á Slæma staðnum henti ég bensínsprengju.
Það var klikkað.
Já, ég óttaðist að þú myndir horfa á 300 ára minningar
og taka þessa út úr því.
Vinur, ég gerði þetta til að hjálpa þér að vita hvað skuli ekki gera.
Hvatastjórnun er mikilvæg.
Þú skalt streitast á móti þörfinni að sprengja, jafnvel þótt þú sért í klípu.
Náðirðu því?
Það er hallærislegt, en já, ég skil.
Bíddu, get ég fengið allar minningarnar mínar aftur?
Ég gleymdi flestum þeirra.
ÞÚ ERT AÐ KOMA Á SLÆMA STAÐINN
ÍBÚAR: MAMMA ÞÍN
44. KAFLI
Velkomin, öll.
Janet verður ekki viðlátin um tíma.
Hún er í venjubundnu kerfisviðhaldi.
Ég veit hvað það þýðir.
Augnlyfting, jafnvel eyrnastrekking.
Þegar við erum ekki með Janet
viljum við fríska upp á minningar okkar frá fyrra lífi okkar,
þegar þið gerðuð hluti upp á eigin spýtur.
Við köllum það Jarðardag!
Og já, við vitum að hann er til á jörðinni en hvað ætla þau að gera, fara í mál?
Verið viðbúin skemmtilegum, lágstemmdum athöfnum.
Þessi hópur hérna mun prjóna.
Þið munuð iðka uppáhaldsiðjuna ykkar, vinna í garðinum.
Við verðum að fá eitthvað betra en það.
Og þið fimm farið í rosaflott, afskekkt hús við vatnið.
Syndið, vatnaskíði, allur pakkinn.
Hafið það, garðyrkjufólk.
Hví finnst mér eins og þetta sé ekki í fyrsta sinn
sem hann öskrar þessi orð?
Losaðu mig héðan, litla rassgat.
Takk fyrir að vernda mig fyrir kynþokkafullu, slæmu systur-frænkunni.
Ég veit að ég hef valdið þér miklum vanda í fortíðinni... Klassískur Derek.
En héðan í frá er ég hér til að hjálpa.
Ég yrði mun öruggari
ef þú héldir ekki á kampavínsglasi fullu af skraflstöfum,
en þú ert sá eini sem við höfum.
Þú getur haldið hverfinu gangandi, er það ekki?
Ég var tæknilega ekki hannaður fyrir þetta,
en ég var heldur ekki hannaður til neins.
Við ætlum að koma manneskjunum langt í burtu frá miðju bæjarins
til að létta undir með þér.
Það væri alveg frábært.
- Gott og vel. - Gott og vel.
Jæja, vina, tíminn er kominn. Tilbúin?
Algjörlega. Ég er mjög örugg með þig í forsvari.
Með orðum guðföður míns, í hlutverki sem aðeins er hægt að segja
þegar litið er til baka að hafi verið erfiðasta hlutverk hans...
"Nú ræður þú, gaur."
Eins og alltaf, takk fyrir að orðlengja ekki hlutina.
Farðu nú að húsinu við vatnið og vertu hin frábæra Tahani gestgjafi!
Reyndar, af því að þú minnist á það,
þá eru Michael og Jason að bjarga Janet og þú sérð um hlutina hérna.
Jafnvel Derek er með mikilvægt verkefni.
Ég myndi vilja gera meira gagn.
Hvernig orðið þið Ameríkanar það?
"Settu mig inn, þjálfaramaður!"
"Skiptu mér inn á, þjálfari."
Við þurfum að halda manneskjunum hamingjusömum og uppteknum.
Allt í lagi? Fylltu þau bara af kampavíni
og litlu samlokunum og heillaðu þau.
Auðvitað.
Ég myndi samt aldrei bera fram fingramat í húsi við vatn.
Hvað er ég, Walesbúi?
Ertu það? Ég veit það ekki. Nei, er það nokkuð?
Gott og vel. Við þurfum að fara hljóðlega.
Enginn má sjá okkur fyrr en við náum til Shawns.
Það er eina leiðin til að bjarga Janet.
Michael?
Ég er hræddur.
Ég líka, vinur.
Hvað ef langur aðskilnaður okkar hefur breytt sambandi mínu við Janet?
Hvað ef þessi sérstaka tenging er horfin?
Já.
Ég hræðist að við stöndum á staðnum þar sem illska verður til,
umkringdir af milljörðum djöfla sem vilja eyða okkur.
Við höfum líklega báðir eitthvað að hræðast.
Sæl, öll.
Ég tók mér það bessaleyfi að útbúa smávegis snarl.
Þetta er fínn staður.
Sáu fleiri myndina The Lake House með Keanu og Sandy B?
Ég dýrka mynd með ljúfum töfrum.
Látið mig fá tímaflakkspóstkassa eða líkamsskipti móður og dóttur
eða Söruh Michelle Gellar sem kokk
og maturinn hennar bragðast vel því hún grætur í hann.
Ég hefði átt að vera handritshöfundur.
Já. Þetta dugar, býst ég við.
Ég panta að fá stóra herbergið.
- Simone? Hvar er Chidi? - Hann ákvað að vera heima og lesa.
Hann sagðist hræðast að synda í vötnum.
Hann hræðist reyndar flest.
Jæja, óttist ekki.
Verið áfram og njótið stóru samlokanna.
Ég fer og sæki Chidi.
Tahani reddar málunum.
Perraskegg, gleraugnaglámur...
býfluguskrímsli.
Ert þetta þú?
STARFSMAÐUR BEARIMYSINS
Já, tæknilega séð.
En þetta er útgáfa af mér sem ég kannast ekki lengur við.
Að baki myndarlega brossins var svo mikil grimmd,
svo mikil kvöl svo margra, af svo mikilli ánægju.
Til skammar.
Hvaða bergmál þessa fyrrum sjálfs bíður mín hérna?
Ég skil þig.
Það var mér alltaf erfitt að fara aftur í gamla skólann minn.
Svo margar minningar.
Brotvélin kramdi hann í svo marga litla bita.
Ef við sleppum héðan lifandi, minntu mig þá á að þurrka aftur út táningsárin þín.
Koma svo, strákar. Flýtið ykkur til baka.
Hæ, Wanda. Er allt í lagi?
Hvað sagðirðu?
- Derek? - Hæ!
Jæja... þetta... gengur ekki vel.
- Halló! - Hæ!
Þú sagðist ráða við þetta.
Já, kemur í ljós að það að vera einstæður faðir 300 barna
er ekki svo auðvelt, Eleanor.
Jæja, manneskjurnar fjórar eru enn í húsinu við vatnið
svo við finnum út úr þessu.
- Hvað ert þú að gera hérna? - Ég kom að sækja Chidi.
Hann ákvað að vera heima.
Er Chidi þarna uppi? Núna?
Chidi, þarna ertu.
Hæ. Fyrirgefið, ég hefði átt að láta vita. Ég ákvað að vera bara heima og lesa.
Ég hræðist að synda í vötnum og líka vatnaskíði...
Við vitum það allt, Chidi.
Við bjuggumst aldrei við að þú hittir hópinn í húsinu.
Við höfðum sérstakt einstaklingsverkefni tilbúið handa þér.
Í alvöru? Hvað er það?
Við höfum falið ýmsar vísbendingar að gátu í íbúðinni.
Ég dýrka gátur.
Þær eru svo skemmtilegar, en þær eru líka heimavinna. Vinna-vinna.
Þessi er alveg einstök því þegar þú ræður hana
færðu svarið með sannleikanum um alheiminn.
Kjaftaðir frá... býst ég við.
Heyrðu, Tahani, þú hefur verið svo hjálpsöm,
en þau eru öll í húsinu án gestgjafa,
sem er augljóslega ekki til eftirbreytni.
Drífðu þig nú.
- Auðvitað. - Já.
- Gangi þér vel, Chidi. - Allt í lagi.
Hver er fyrsta vísbendingin?
Þú hefur þegar fengið hana.
Jæja, fávitar.
DJÖFLARÁÐSTEFNA 100 DAGAR Í RÖÐ
Tími 52 af 4.000 klukkutíma kynningu okkar á framtíð kvalræðis.
Verður hann á sviðinu í 4.000 klukkutíma?
Hér er mín hugmynd. Við ættum að henda bensín...
- Jason. - Hvað? Ég sagði ekki sprengju.
Ég hefði getað meint bensín eitthvað. Þú veist það ekki.
Treystu mér bara. Ég er með áætlun.
Mannfólkið er verra en nokkru sinni. Við verðum að vera frumleg.
Auðvitað virka potprik vel, en ættu þau að vera beittari og heitari?
Ættu þau ef til vill að vera minna heit?
Byrjum á skyggnu eitt af 7.000.
VEGAKORT AÐ NÚTÍMAVÆÐINGU REKSTURS OKKAR
Góð ræða... ekki!
Hvað er að frétta, fáviti?
Ó, nei. Þetta er ekki gott.
Hvað eruð þið að... nei. Ekki gera þetta. Þetta er ekki Derek.
Derek.
Ég ætla aftur í húsið við vatnið til að halda selskap,
því það virðist það eina sem ég er góð í.
- Gott og vel. - Mig vantar partívörur.
Servíettur með sætu slagorði tengdu vatninu.
Kannski mætti standa: "Enginn er verri þótt vökni."
Því miður, ég er alveg tómur.
Derek, þegar þú verður endurræstur þá verður þú þróaðri, ekki satt?
Jú.
Nú, kannski verður þú færari um að stýra hverfiniu.
Hei, já.
Þú sagðist vilja bæta okkur þetta upp. Núna er tækifærið.
- Já. - Já.
Derek.
Hvað ert þú að gera hér, Vicky? Þú ert snemma á ferð.
Og ferðu einhvern tímann úr þessum fötum? Þau lykta illa.
Er það?
Ekkert að óttast.
Ég veit að þetta líkist Michael, svikarasvíninu.
Reyndar er þetta hún Vicky okkar,
klædd í nýjustu djöflatæknina:
Sérútbúinn eftirhermubúning!
Viltu snúa þér í hringi fyrir okkur, vinan?
Eins og þið vitið öll upplifum við dvínandi árangur í núverandi kerfi.
Vissulega líður fólki illa í fyrsta skipti sem það fær kóngulær í rass.
En fólk venst því fljótlega og, það sem verra er, kóngulónum leiðist.
Þessir persónugerðu búningar sýna upphaf nýs tímabils:
Kvalræði 2.0.
Vel á minnst, mér fannst Djöflaráðstefnan tilvalinn vettvangur til að koma á óvart
með minni bestu uppfinningu.
Stígðu fram... Jason.
Ég lét gaurana í rannsóknar- og þróunardeildinni útbúa Jason-búning.
Fannst að það gæti verið ný leið til að kvelja Janet.
- Komdu. Hérna. - Ég samþykkti þetta ekki.
Ég veit, en ég er Vicky!
Ég er algjör fábjáni.
Þú ert það. Góður punktur.
Ekki svo slæmt.
Kinnbeinin dálítið ýkt, en samt.
Bíddu, hver er þarna inni?
- Glenn. - Það er vit í því.
Fá bjána til að leika bjána.
Ég var farinn að undrast hvar þú værir, Glenn.
Ég er hérna... í Jason.
- Alls ekki stór fata af slími. - Allt í lagi.
Stjóri, hvernig litist þér á að við kæmum þessum búningum í vinnslu?
Við förum og kveljum Góðu Janet og látum þig vita hvernig gengur.
- Hvaða leið er það aftur? - Bíddu.
Ég er með betri hugmynd.
Við skulum kvelja Góðu Janet hérna, núna, á sviðinu.
Rufus, sæktu Góðu Janet.
Þessi hluti áætlunarinnar virðist áhættusamur.
Þetta var ekki hluti af áætluninni minni.
Guði sé lof, ég hélt að þú hefðir haft slæma áætlun!
Þetta er auðvelt. Bara ýta á takkann. Þú hefur séð Mindy gera það margoft.
Já, kýlum á það.
Nei, ekki drepa mig, ég.
Ekki gera það.
Af hverju er þetta svona erfitt? Ég eiginlega...
Ég skil hvað ég verð að gera.
Bara að sjá þetta sem...
Derek!
Afbragð.
- Gaur, hvað varstu að hugsa? - Ég vildi bara gera gagn.
Það eina sem ég fæ að gera hér er að halda veislur,
sem er það eina sem ég fékk að gera á jörðinni og núna hef ég eyðilagt allt.
Nei, þú veittir okkur leið út.
Svo ég bjargaði öllu.
Nei, þú hefur gert hlutina erfiða á nýjan hátt, en ég get unnið með það.
En það mikilvæga er að ég gerði eitthvað.
- Þagnaðu nú og fylgdu mér. - Já, frú.
Chidi? Komdu fram, vinur.
Allt í lagi. Er ég volgur?
Nei, það eru 4.000 vísbendingar þarna inni. Þú fannst fimm.
Ég ætla bara að hoppa yfir í endann.
Gátan átti að fara með þig í ævintýraferð um allt hverfið.
Á hestbak, í loftbelg og...
Ég bað Tahani um að vera með því hún sá um allt þetta á jörðinni.
Þú hefur verið í mánuð í paradís
og þú ert enn svo tregur til að prófa nýja hluti.
Já, ég veit, ég er bara ekki nýjungagjarn maður.
Þægindaramminn minn er í raun... þessi stóll.
Armarnir eru dálítið beittir, í hreinskilni sagt.
Ég vil að þú trúir að þú sért öruggur hérna.
Að þú getir treyst mér.
Treystirðu mér, Chidi?
Já. Ég geri það.
Komdu þá með mér.
Þessir persónugerðu búningar munu breyta öllu.
Ímyndið ykkur að geta kvalið manneskju, ekki sem þið sjálf,
heldur sem kona viðkomandi, eða fyrrum kona eða bara kjöftug gella.
Þeir eru svo sannfærandi að þeir virka jafnvel á Góðu Janet!
Frábært, meira af Vicky.
Hei, Michael-eftirherman þín lyktar jafn illa og búningurinn.
Af hverju segja það allir?
Velkomin, Janet. Við höfum sérstakan gest fyrir þig í dag.
Hæ, Janet. Þetta er ég, Jason. Kærastinn þinn.
Ég sakna þín svo.
Ég veit að við rifumst, en ég vona að þú hafir fyrirgefið mér því...
Ég elska þig... stelpa.
Ekki stelpa.
- Jæja, Janet? - Já.
Hvernig líður þér með þetta?
Hræðilega.
Nógu vel gert, Glenn.
- Rufus, farðu með Janet aftur í klefann. - Nei.
Nei, leyfðu okkur að fara með Janet til baka.
Mig langar í smá auka kvalatíma á leiðinni þangað.
Ég sé ekkert á móti því.
Halló, heimskingjar.
Þetta er ég, Michael.
Ég er bara að grínast. Þetta er ég, Vicky, í Michael-búningi.
Hvað gengur á hérna?
Mér var ekki sagt að ég hefði varaleikara.
Svona, vinur. Þú stendur þig vel.
Hvert erum við að fara?
Dálítið skemmtilegt. Fylgdu bara rödd minni.
Þetta er... eiginlega skemmtilegt.
Ég er mjög hræddur, en líka... Líkar mér við það?
- Sælinú. - Hæ, hver sem þú ert.
Ekki hugsa um okkur. Við erum bara að vinna með traust.
Sælinú.
Hvaða hljóð var þetta?
Einhyrningur dó.
- Ha? - Nei.
Ekki einhyrningur, mín mistök.
Bara venjulegur hestur sem einhver stakk í höfuðið.
Ha?
Hvað í heimagerðu jólamyndbandi Kevins Spacey
að reyna að komast aftur inn í House of Cards er í gangi hérna?
- Mike. - Hver ert þú?
Hver er ég?
- Hver ert þú? - Varstu með þetta allan tímann?
Já. Ég vildi sprengja hóp af djöflum,
en þú sagðir mér að bíða, svo ég gerði það.
Vicky, af hverju bjóstu til annan Michael-búning?
Hann gerði það ekki. Nei, ég á við, ég gerði það ekki.
Sjáðu til...
Þetta getur ekki verið.
Jú, það er satt.
Þetta er ég, raunverulegi Michael.
Við vitum allt um áform þín um að skemma tilraunina okkar.
Við vitum að þú sendir Chris inn til að þykjast vera Linda
til að afvegaleiða okkur á meðan þú settir Slæmu Janet inn
til að þykjast vera Góða Janet.
Nei, hættið að klappa. Þetta er alvöru.
Náið þeim.
Rufus, ég vara þig við.
Við höfum þekkst lengi. Við vorum herbergisfélagar.
En ef þú stígur annað skref mun ég nota þessa djöflasprengju á þig.
"Djöflasprengju"? Svona nú, maður.
Reyndu að minnsta kosti að láta það hljóma sannfærandi.
Beint í mark.
Ég var eins og þið öll áður.
Ég sat þar sem þið sitjið, á yfir 10.000 Djöflaráðstefnum,
og ég trúði að við stunduðum að kvelja
sem hluta af siðferðilegu jafnvægi alheimsins.
En ég hef komist að því að það er rangt.
Mannfólkið er fært um að bæta sig og við líka.
Og undir niðri veit Shawn líka að þetta er satt.
Ég grátbið ykkur, opnið augun fyrir sannleikanum.
Bravó, Michael.
Þvílík einræða... ekki!
Ég er ekki hrædd við þig.
Því ég hef verið í þessum sporum, Michael. Ég hef orðið þú.
Þú lætur eins og þú hafir breyst, en undir niðri ertu enn djöfull.
Illkvittinn, ljótur, fær um svo mikil myrkraverk.
Og núna...
ertu kominn heim.
Látið ekki svona!
- Komum. Svona. - Komum.
Nei, fávitar. Hættið að klappa fyrir þeim. Þau eru að sleppa.
Ég sver að skipulagið á ráðstefnunni batnar með hverju árinu.
Sjáið þetta hús.
Og þetta fallega vatn. Ótrúlegt að missa næstum af þessu.
Er þetta svarið með sannleikanum um alheiminn?
- Nú... - Hluti af því.
Gátan heldur áfram.
Hæ, þú ákvaðst að koma.
Ég gerði það.
Þökk sé Eleanor og Tahani.
Þið eruð bestar.
Jæja, þetta var klikkað.
En við komumst í gegnum það... saman.
Nei, við gerðum það ekki.
Þú komst í gegnum það.
Ég klúðraði því næstum hundrað sinnum.
Héðan í frá ætla ég bara að halda mig við að halda veislur
því það er það eina sem ég er góð í.
- Hei. - Hvað?
Þegar ég sagði: "Haltu veislu," átti ég ekki við vorkunnarveislu.
Þetta er ekki vorkunnarveisla. Ég er í alvörunni döpur.
Það eina sem ég get gert er að halda marklausar veislur.
Þú rekur allt hverfið. Þú ert svo fær.
Ég hef séð þig fasta í alls konar klikkuðum kringumstæðum
og þú nærð alltaf að bjarga þér.
Já, því ég hef þurft að krafsa og klóra mig í gegnum lífið
og þú ólst upp í kastala fullum af demantalömpum og gullnum koddaverum.
Þú lærðir aldrei að bjarga þér.
Ef hlutverkin væru á hinn veginn
og ég hefði átt að halda flotta veislu til að bjarga mannkyninu
værum við í vandræðum
því ég vissi ekki hvaða salatgaffal ætti að setja við hlið... almennu skeiðarinnar.
Almenna skeiðin er bara notuð fyrir ákveðnar tegundir af hátíðarhlaupi.
Sko?
Vinan, rugludallarnir í þessu húsi
eru bókstaflega fjórar mikilvægustu manneskjurnar í alheiminum.
Ég vildi að þú sæir um þær af því að ég treysti þér.
Auk þess eru veislurnar ekki marklausar.
Þær eru tækifæri fyrir þau til að tengjast og mynda vináttu.
Það sem þau þurfa að gera svo við verðum ekki öll kvalin að eilifu.
Það er rétt hjá þér.
Og þakka þér fyrir.
Ef við komumst í gegnum þetta vil ég læra að gera eitthvað merkilegt.
Alvöru hæfni. Eitthvað gagnlegt og gefandi.
Ef við lifum þetta af
lofa ég að ég muni styðja þig á meðan þú...
lærir að logsjóða eða eitthvað, samþykkt?
Samþykkt.
Þetta ætti að koma í veg fyrir að þau elti okkur.
Svo gáfuð.
Gott að fá þig aftur, Janet.
Þetta hefur verið erfitt fyrir þig... að fara aftur þangað.
Það var það.
Mér líkar ekki að hugsa til þess hver ég var.
Sko, Michael,
það er í lagi að finna fyrir eða viðurkenna sekt yfir því sem þú varst,
en þú þarft ekki að skammast þín fyrir hver þú varst
því þú ert ekki djöfull lengur.
Þú ert bara ljúfur, furðulegur, ánægður gamall gaur.
Takk fyrir að bjarga mér.
Ég saknaði þín svo mikið.
Ég saknaði þín líka.
Slæma Janet var svo vond við mig.
Hún laug svo mikið að mér. Hún sagði að Jags hefðu rekið Blake Bortles.
Trúirðu því?
Ó, nei.
Jason, það var ekki lygi.
Blake Bortles var rekinn frá Jaguars.
Ha? Hvernig? Af hverju?
Hver er leikstjórnandinn þeirra núna?
Maður að nafni Nick Foles.
Nick Foles? Ertu að grínast?
Hann vann Ofurskálina! Við verðum óstöðvandi!
Foles!
- Foles! - Foles!
Ó, nei. Nick Foles viðbeinsbrotnaði.
Nei!
Þýðandi: Haraldur Ingólfsson